એક સારા મિત્રે મિત્ર વિષે સારું સારું બોલવું જોઈએ કે તે કડવું પણ બોલી શકે – આવો પણ એક સવાલ ઊઠે છે. આમાં સાચી વાત એ છે કે જો મિત્રની મૈત્રીની સચ્ચાઈમાં તમને પાકી શ્રદ્ધા હશે તો તેના કડવા શબ્દોથી તમને ખરાબ નહિ લાગે. તમારી ગેરહાજરીમાં તેણે કોઈ ત્રીજી વ્યક્તિ સમક્ષ તમારી ટીકા કરી હશે તોપણ તમે તેનું માઠું નહિ લગાડો! પણ જો મિત્રની મૈત્રીની સચ્ચાઈમાં તમને લગીરેક પણ શંકા હશે તો તેનાં વખાણ કે નિંદા બેમાંથી એકેયના શબ્દોમાં તમને સાચો રણકો નહિ લાગે!